Merkittävin katon maalauksen ja pinnoituksen hintaan vaikuttava tekijä on katon pinta-ala. Työn vaativuutta lisäävät tekijät, kuten vaikeammat kattotyypit, katon jyrkkyys ja sääolosuhteet vaikuttavat työn hintaan.
Pellin vanhan pinnoitteen kunto vaikuttaa pohjatöiden kestoon ja haastavuuteen. On myös suuri merkitys, onko vanha pelti maalattu vai muovipintainen ja onko kattoa huoltomaalattu aiemmin.
Jos peltikaton pinta on päässyt hilseilemään tai vaurioitumaan, saattaa katolla olla korroosiota eli ruosteisia kohtia. Pelti täytyy pestä ja käsitellä huolellisesti, että uusi pinnoite tarttuu siihen.
Maalauksen hintaan vaikuttaa myös muut vaadittavat huoltotoimet katolla. Jos peltikatto alkaa olla maalauksen tarpeessa, on se yleensä merkki huollon tarpeesta. Ruuveja, nauloja ja pellityksiä saattaa olla irti. Läpivientien ja kattoturvatuotteiden tiivistys on ehdottomasti suositeltavaa maalauksen yhteydessä, ja niiden kunto sekä määrä vaikuttavat työn määrään.
Myös pinnoituksessa käytetyn maalin laatu vaikuttaa hintaan. Kuluttajille myytävä vesiohenteinen maali eroaa huomattavasti Kattokumppanien käyttämästä ammattimaisesta 2-komponentti pinnoitteesta. Vesiohenteinen maali on helppokäyttöisempi ja edullisempi, mutta sen kestävyys katolla on lyhyempi. 2-komponentti pinnoite on suunniteltu ammattikäyttöön, vaatii erityisosaamista ja on hieman kalliimpaa kuin tavalliset maalit. Se tarjoaa kumminkin paremman tartunnan ja kestävyyden katossa, jopa 20-25 vuodeksi.